Jeg ønsker at være administrator fordi, jeg faktisk tror jeg vil kunne bidrage positivt til administrator-flokken. Jeg er endnu ikke så gammel i Wikipedia-verden, tilgengæld har jeg efterhånden rodet en del rundt med både DaWiki, EnWiki, Commons og selve Wikimedia-softwaren.
Da jeg ikke altid er lige stabil i mine artikel-skriblerier, men stadigvæk ønsker at hjælpe DaWiki til at udvikle sig, tror jeg at jeg som administrator måske får støttet projektet lidt mere.
Det skal tilføjes, at jeg på grund af mit arbejde, er væk 180-220 dage om året i op til 12 uger ad gangen og at jeg i disse perioder er uden internetforbindelse og derfor ikke er Wiki-aktiv.
Det er primært for at kunne patruljere og dermed aflaste de øvrige administratorer. -- 20. apr 2007 kl. 15:36 (CEST)
Vi kan altid bruge aktive patruljefolk :) -- 20. apr 2007 kl. 16:12 (CEST)
Det er muligt at det bare er mig der er en gnaven gammel gut, men i mine øjne bør en ansøger have vist interesse for det administrative arbejde inden administratorstatus tildeles. Som Byrial har pointeret har man som almindelig bruger stort set samme muligheder som administratorer når det gælder normal redigering. For mig at se er det også uheldigt at hebster tilsyneladende ikke følger denne debat (intet svar efter 1½ dag). Det er ikke nødvendigvis et problem at være bortrejst ca. 200 dage om året, men hvis han skal udføre reverts og tildele advarsler og blokeringer, er det i mine øjne uheldigt hvis de berørte brugere ikke kan komme i kontakt med ham. Der er en del "støtter"-markeringer, og jeg er (stadig) ikke ude på at blokere administratorudnævnelsen for enhver pris – men jeg vil gerne se hebster selv komme med nogle uddybende begrundelser før jeg skifter stilling. -- 20. apr 2007 kl. 12:52 (CEST)
Jeg har ikke været i stand til at benytte internettet i ret stort omfang siden i går klokken ~ 9:30, da jeg har været på sygehuset. Jeg beklager og planlægger på at det ikke gentager sig, men da det kun har været i begrænset omfang har bl.a. det her været prioriteret ned. Som skrevet ovenfor vil jeg primært opfatte min administratorfunktion som værende en patruljeringsfunktion. Dermed bilder jeg mig selv ind at jeg kan aflaste nogle af de øvrige administratorer, der så kan udføre andre administratorting. -- 20. apr 2007 kl. 15:36 (CEST)
Sygehusbesøget forklarer selvfølgelig fraværet i debatten - håber at du er o.k. igen. Med uddybningen har jeg ikke længere noget problem med udnævnelsen. Der er (heldigvis) rigtig mange ændringer at patruljere, og hvis hebster vil bidrage der er det udmærket. Min grundholdning er stadig at man bør vise admininteresse før man opnår adminstatus, men det er selvfølgelig lidt svært hvis det primære ønske er at patruljere.-- 20. apr 2007 kl. 16:24 (CEST)
Som et alternativ til administratorer, kunne man måske på sigt overveje at indføre konceptet "patruljefolk" - altså folk der har patruljeringsrettigheder, men ikke de øvrige administratorrettigheder. Dette vil dog - så vidt jeg kan se - kræve en ændring i selve wikipedia-softwaren. Men hvis jeg ikke er den eneste der syntes at det ville være en mulighed, kunne man måske forslå det til Wikimedia-folkene. -- 20. apr 2007 kl. 17:17 (CEST)
Jeg ved ikke om der er reelt er behov for "patruljefolk" (der ikke også er admins), men det kunne helt klart lette noget af patruljeringen hvis man kunne skelne mellem andet end blot admin/ikke-admin. Jeg kan se at man nu (muligvis kun som admin) kan se indlæg fra nye brugere (contribs=newbie), men visningen mangler en hel del for at være brugbar (brugernavn ikke vist, patruljeringsflag ikke vist, ingen vist definition af hvad newbies dækker). Hvis man eksempelvis opererede med to patruljeringsniveauer - højrisiko og lavrisiko - kunne man gøre det noget hurtigere at finde vandaler og vurdere tvivlsomme redigeringer. Nye brugere og folk med blokeringer kan få "højrisiko"-mærket, mens brugere med en passende anciennitet (enten tidsmæssig eller via redigeringsantal) kan gives et "lavrisko"-mærke. -- 20. apr 2007 kl. 20:23 (CEST)
Patruljering er jo hærværksbekæmbelse så jeg ændre til støtter. Husk og skriv på enten brugerside eller statusraport når du er til søs i længre perioder.-- 20. apr 2007 kl. 20:12 (CEST)
Som skrevet ovenfor vil jeg primært opfatte min administratorfunktion som værende en patruljeringsfunktion. Dermed bilder jeg mig selv ind at jeg kan aflaste nogle af de øvrige administratorer, der så kan udføre andre administratorting (ja det blev lige cut'n paste). -- 20. apr 2007 kl. 15:36 (CEST)
Det lyder fint. Jeg har ændrer mening til "Støtter". 20. apr 2007 kl. 16:59 (CEST)
Tolv for, to neutrale og ingen imod, Hebster er hermed administrator. - 23. apr 2007 kl. 15:03 (CEST)
